जल सप्लाई व सेनीटेशन सर्किल की सर्किल कार्यालय बचाओ संघर्ष कमेटी द्वारा सोमवार को लगातार आठवें दिन भी धरना दिया गया। मुलाजिम नेता रुपिंदर सिंह ने कहा कि पंजाब सरकार द्वारा फरीदकोट सर्किल कार्यालय जोकि 1972 में बनाया गया था, को श्री मुक्तसर साहिब में तबदील किए जाने की नीति को लगातार तेज किया जा रहा है। इसके विरोध में सर्किल कार्यालय बचाओ संघर्ष कमेटी द्वारा संघर्ष को तेज करने के लिए विभिन्न समाजसेवी संस्थाओं को सहयोग देने की अपील की गई। इस धरने में स्थानीय मंडल कार्यालय, सर्किल कार्यालय व मोगा के मंडल कार्यालय के समूह कर्मचारियों द्वारा काले बिल्ले लगा कर पंजाब सरकार व विभाग के उच्चाधिकारियों के खिलाफ जोरदार नारेबाजी की। धरने में शामिल विभिन्न जत्थेबंदियों के नेताओं ने पंजाब सरकार की मुलाजिम विरोधी नीतियों व सर्किल कार्यालय को श्री मुक्तसर साहिब में तबदील किए जाने की सख्त में निंदा की और मांग की कि फरीदकोट सर्किल को किसी अन्य जिले में तबदील न किया जाए। उन्होंने चेतावनी देते हुए कहा कि यदि सर्किल कार्यालय को यहां से तब्दील किया गया तो संघर्ष को तेज किया जाएगा।